CELEX: 62018TN0543
Language: ro
Date: 2018-09-17 00:00:00
Title: Cauza T-543/18: Acțiune introdusă la 17 septembrie 2018 – XK/Comisia

5.11.2018   
            
            
               RO
            
            
               Jurnalul Oficial al Uniunii Europene
            
            
               C 399/52
            
         
      Acțiune introdusă la 17 septembrie 2018 – XK/Comisia
      (Cauza T-543/18)
      (2018/C 399/66)
      Limba de procedură: franceza
      
         Părțile
      
      
         Reclamant: XK (reprezentant: N. de Montigny, avocat)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei individuale de a nu i se mai rambursa cheltuielile de școlarizare referitoare la copiii săi începând cu anul școlar 2017/2018 manifestată pentru prima dată prin intermediul fișei sale de remunerație din noiembrie 2017 și motivată prin email-ul din 7 noiembrie 2017;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv este întemeiat pe încălcarea articolului 3 alineatul (1) din anexa VII la Statutul funcționarilor Uniunii Europene și a dispozițiilor generale de punere în aplicare privind rambursarea cheltuielilor medicale, întrucât modificarea interpretării de către pârâtă ar fi încălcat drepturi dobândite, așteptări legitime, securitatea juridică și principiul bunei administrări.
               
            
                  2.
               
               
                  Al doilea motiv este întemeiat pe încălcarea drepturilor copilului, a dreptului la viață de familie și a dreptului la educație.
               
            
                  3.
               
               
                  Al treilea motiv este întemeiat pe încălcarea principiilor egalității de tratament și nediscriminării.
               
            
                  4.
               
               
                  Al patrulea motiv este întemeiat pe lipsa unei analize comparative efective a intereselor reclamantului și pe nerespectarea principiului proporționalității care ar afecta decizia atacată.